اوكي اليوم مع هيدا الكليب بدي خبركم خبربة . كنت دايماً و لليوم اسال حالي و انسأل علوشا ليش بتعمل هيك ما بتستحي او اهلك شو بقولوا او هالشي صح او غلط ؟ ما كنت بعرف الجواب بس من فترة اكتشفت الجواب ، بس بقدر خبركم انو من انا و صغير و من قبل السوشيل ميديا كنت دايماً شغل الكاميرا و صور و كنت انبسط بس احضر حالي كتير حس بسعادة . يمكن كتار ناس بيعرفوني عن قرب و بيعرفوا انو اللي عم سجلوا بمدة خمس دقايق ما بيشبه حياتي اليومية العادية الروتينية بس بحب شعور اني اقدر اطلع من حالي و كون شي جديد متحدي كل الخوف و التقاليد و الجرأة اللي عملت مني شخص جديد قوي محصن مع العلم في ناس بيتشوفني غريب في ناس بتعتبروا خلل جنسي مع انو ما في ترابط بين اللي بيعملوا و الغريزة الجنسية. حكيت كتير سامحيني اصالة. بس الجواب هو انو هالشي بيعطيني سعادة ما بتنوصف و لليوم ما لقيت شي بديل يعطيني هالكم من السعادة و اذا من خلال نشري ل هالمقاطع عم بقدر اسعد البعض كمان رح كون سعيد و اذا لا اكيد بكون كمان اسعدت نفسي و هيدا الاهم بالنسبة لي . الحياة مرتبطة بسعادتنا و السعادة بتجي و بتروح ازرعوا بتلاقوا. بعتذر على الجريدة اللي كتبتها بتمنى لو بدي اخد من وقتكم بس تقروا اللي كتبتوا. ولا مرة خططت او فكرت شو وكيف وليش وين بدي صور لما حس بدي صور شي دغري بيركب المشروع. بطلب منكم تعملوا كل شي بتحبوه و مش شرط تعملوا متلي انا ولا مرة طلبت من حدا يعمل متلي بس بطلب منكم تعملوا اي شي ممكن يحسسكم بالسعادة الله يسعدكم سعادة تنسيكم هموم الكون 🙏🏼 واهم شي انو كل شي منعملوا لسعادتنا يكون بعيد عن الاذية والكراهية❤️ شكراً من القلب للصديق الغالي @farouk.fadfoudd دايماً بتعبك معي بس حتى انت بشوف الفرحة بعيونك انت و عم تصورني. اما النجمة نوال الزغبي⭐️ ما بقدر اكذب على حالي وعلى مشاعري انو هذه الانسانة كمان بتعطيني سعادة كبيرة بحياتي و لو انا انسان مش حقيقي و غير صادق بمشاعري ما كنت بصور اغاني نوال بس انا فعلاً بحبها و سنين عمري و مشاعري كلهم مرتبطين فيها يعني السعادة بتكون دوبل لما صور اغاني نوال وانشالله نوال يوصلك ١٪ من حبي الك بس تحضري الكليب بكون انا راضي. و ما حدا يحسدني على سعادتي عشان انا و عم بكتب هيدا البوست رح اغرق بدموعي😭 #روحي_يا_روحي #نوال_الزغبي #علي_فارس #سفير_السعادة #rouhi_ya_rouhi #nawalelzoghbi #Alifares #Aloushatv #coversong @nawalelzoghbi @miss.marii24 #beirut #lebaneseandproud #happiness #newyork #USA #australia #Asia #Africa #middleeast #latinamerica #Europe #positivevibes Powered by #Pepsi #Merci #روتانا